Töltse ki az ábrát az ömlesztve közölt meghatározások alapján! Több betűt és fekete négyzetet előre berajzoltunk a hálózatba. Önnek kell berajzolni viszont a még hiányzó fekete négyzeteket, amelyek szimmetrikusan helyezkednek el, számuk a már berajzoltakkal együtt 33. További könnyítés, hogy a kétbetűs megfejtéseket ábécérendben közöljük.
Kétbetűsek: AN, ÁI, LI, OM, ÓR, TA, TO, TT.
MEGHATÁROZÁSOK (megkeverve): Gépies ismétléssel tanul – bőven áraszt – ókori egyiptomi főisten – kínai dinasztia – az egyik alapíz – földieper – francia autómárka – munkavégző állatot fognak bele – hullócsillag – minden fronton megrohamoz – traktormárka – Latium őslakói – a földtörténeti újkor egyik szakasza – 1932-ben alapított olasz város – akadályoz – katonai szolgálatra felszólító idézés – meghatározott útvonalon közlekedő óceánjáró hajó – két olimpiai verseny közötti időszak az ókori görögöknél – folyadékkristályos megjelenítő – csapat – ... deco; az 1930–1940-es években kialakult lakberendezési stílus – svéd korona, röv. – Szatmárnémeti román neve – kétszemélyes táblás társasjáték – a főszereplő Reymont Parasztok című regényében – Oberon felesége a Szentivánéji álom című vígjátékban – mértékegység nevében ezerszerest jelent – cseh hegység a Szudéták keleti részén – Aida vetélytársa Verdi operájában – harci eszközöket karbantartó tiszthelyettes – törtető egyén – Nobel-díjas japán fizikus (Sinicsiró, 1906–1979) – ... Small; Eric Knight regényalakja – ritka férfinév – különlegesség – levertség – Somlyó Zoltán múzsája – ezredes, régi szóval – egy szempillantás alatt – régi holmi – város Macedónia déli részén – újlatin nyelv – tábort üt – cselekedet – afrikai bantu nép – Stefano Vanzina olasz filmrendező művészneve – elbeszélő – város a Jordán-folyó völgyében – Bee ...; a Gibb fivérek zenekara – nigériai törzs – igazgató, tréfás szóval – igen, csehül – szövetség, államközi megállapodás – svájci természettudós, filozófus (Charles, 1720–1793) – Lehár Ferenc operettje – zsidó filozófus, író (Martin, 1878–1965) – Mario ... Monaco; olasz operaénekes – egyet csavar rajta – hárfaszerű ókori húros hangszer – Olaszország, saját nyelvén – megyeszékhely a Tisza partján – laza, süppedős – semmikor – kocsi, gépkocsi, angolul – apródonként kifolyik – japán férfi megszólítása – szemcsés téli csapadék – Napkutató USA-beli műholdcsalád – vizet ad neki – svéd utazó, Ázsia-kutató (Sven Anders, 1865–1952) – beszámol, jelentést tesz – a buddhizmus japáni ága – idegen szóban repüléssel való kapcsolatot jelent – ásványtani forgástengely – török eredetű férfinév – menyasszony.